## izx0pa366[2]

## ŠIAULIŲ MIESTO SAVIVALDYBĖS MERAS

**POTVARKIS**

**DĖL** **DETALIOJO PLANO KEITIMO**

Nr.

Šiauliai

 Vadovaudamasis Lietuvos Respublikos teritorijų planavimo įstatymo 24 straipsnio 5 dalimi, 28 straipsnio 1 dalimi, Pasiūlymų teikimo dėl teritorijų planavimo proceso inicijavimo tvarkos aprašu, patvirtintu Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 313, 314 punktais ir atsižvelgdamas į prašymą, registruotą Šiaulių miesto savivaldybės administracijoje 2025-04-04, registracijos Nr. GP-485:

1. N u s p r e n d ž i u pradėti Supaprastinta tvarka parengto detaliojo plano nuosavybės teisėms atkurti į Bonifaco Valančiaus turėtą žemės sklypą, buv. Pakartuvių g. 58 (K. Kalinausko g. 58a), patvirtinto Šiaulių miesto savivaldybės tarybos 2003 m. kovo 27 d. sprendimu Nr. T-664 (toliau – Detalusis planas) (TPDR TPD. Nr. T00040308), keitimo procesą, teritorijų planavimo proceso inicijavimo pagrindu.

2. N u s t a t a u, kad Detaliojo plano koregavimo tikslas – teritorijos naudojimo reglamento nustatymas, vadovaujantis galiojančių teisės aktų reikalavimais ir Šiaulių miesto bendrojo plano sprendiniais.

3. N u s t a t a u, kad Detaliojo plano keitimu bus pakeistas Supaprastinta tvarka parengtas detalusis planas nuosavybės teisėms atkurti į Bonifaco Valančiaus turėtą žemės sklypą, buv. Pakartuvių g. 58 (K. Kalinausko g. 58a), patvirtintas Šiaulių miesto savivaldybės tarybos 2003 m. kovo 27 d. sprendimu Nr. T-664 (TPD reg. Nr. T00040308).

4. Į p a r e i g o j u Šiaulių miesto savivaldybės administracijos Architektūros skyrių parengti Teritorijų planavimo proceso inicijavimo sutarties projektą.

Šis potvarkis ne vėliau kaip per vieną mėnesį nuo informacijos apie jį gavimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui, adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

Savivaldybės meras Artūras Visockas